b"\n_START_ARTICLE_\nEdificis al carrer Rubi\xc3\xb3 i Ors, 24-26, 78 i 92-94\n_START_SECTION_\nDescripci\xc3\xb3\n_START_PARAGRAPH_\nEdificis d'estil modernista, situats al llarg d'aquest carrer, amb uns trets comuns._NEWLINE_Les construccions dels n\xc3\xbameros 78 i 92-94 s\xc3\xb3n cases formades per planta baixa (comer\xc3\xa7) i pis (vivenda), amb un coronament de l\xc3\xadnies ondulades i decoraci\xc3\xb3 adossada a la fa\xc3\xa7ana. Aquesta decoraci\xc3\xb3 inclou emmarcaments per a les finestres i balcons amb motius florals, aix\xc3\xad com corones amb inicials o les dades de construcci\xc3\xb3 en el seu interior._NEWLINE_Pel que fa al n\xc2\xba24, l'esquema \xc3\xa9s el mateix, per\xc3\xb2 adaptat a la seva finalitat fabril (f\xc3\xa0brica).\n_START_SECTION_\nHist\xc3\xb2ria\n_START_PARAGRAPH_\nAquest carrer coincideix amb l'antiga via romana Barcelona-Tarragona. A red\xc3\xb3s del creixement del segle XVIII, aquesta zona experiment\xc3\xa0 un creixement, el qual exig\xc3\xad, a la segona meitat del segle XIX, l'obertura del tram compr\xc3\xa8s entre el carrer Ametller i els Quatre Camins."